CELEX: 
Language: da
Date: 2020-07-17 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets forordning (EU) 2016/1011 for så vidt angår minimumsindholdet af redegørelsen for, hvordan miljømæssige, sociale og ledelsesmæssige faktorer afspejles i benchmarkmetodologien

EUROPA-
                              KOMMISSIONEN
                                                       Bruxelles, den 17.7.2020
                                                       C(2020) 4748 final
                KOMMISSIONENS DELEGEREDE FORORDNING (EU) …/…
                                          af 17.7.2020
     om supplerende regler til Europa-Parlamentets og Rådets forordning (EU) 2016/1011
   for så vidt angår minimumsindholdet af redegørelsen for, hvordan miljømæssige, sociale
                 og ledelsesmæssige faktorer afspejles i benchmarkmetodologien
                                       (EØS-relevant tekst)
DA                                                                                        DA
 ---pagebreak---                                              BEGRUNDELSE
   1.        BAGGRUND FOR DEN DELEGEREDE RETSAKT
   1.1.      Generel baggrund
   I 2015 undertegnede Den Europæiske Union Parisaftalen om klimaændringer. I Parisaftalen
   om klimaændringer fastsættes målet om at styrke indsatsen mod klimaændringer, bl.a. ved at
   sikre, at investeringsstrømmene fremmer lave drivhusgasemissioner og en klimarobust
   udvikling.
   I meddelelsen om den europæiske grønne pagt bekræftes behovet for langsigtede signaler,
   således at midler og kapital rettes mod grønne investeringer, og strandede aktiver undgås.
   Denne delegerede retsakt vil bidrage til dette specifikke mål. Den udgør også en opfølgning af
   den tidligere handlingsplan for finansiering af bæredygtig vækst fra marts 2018, som lancerer
   en ambitiøs og omfattende strategi for bæredygtig finansiering og sigter mod at omlægge
   kapitalstrømme i retning af bæredygtige investeringer for at opnå en bæredygtig og inklusiv
   vækst.
   Mere overordnet er den europæiske grønne pagt EU's reaktion på de klima- og miljømæssige
   udfordringer, som det er denne generations helt store opgave at løse. Der er tale om en ny
   vækststrategi, som har til formål at omdanne EU til et retfærdigt og velstående samfund med en
   moderne, ressourceeffektiv og konkurrencedygtig økonomi, hvor der i 2050 ikke længere er
   nogen nettoemissioner af drivhusgasser, hvor borgernes miljø og sundhed beskyttes, og hvor den
   økonomiske vækst er afkoblet fra ressourceforbruget. Da virksomheder og husholdningerne vil
   skulle levere størstedelen af de bæredygtige investeringer i det næste årti, er det afgørende at
   sende klare, langsigtede signaler for at få investorerne til at investere i bæredygtighed.
   Ved Europa-Parlamentets og Rådets forordning (EU) 2016/10111 (benchmarkforordningen)
   indføres en fælles ramme med henblik på at sikre nøjagtigheden og integriteten af de
   benchmarks, der bruges som reference i finansielle instrumenter, finansielle kontrakter eller
   investeringsfonde i Den Europæiske Union. Forordningen skal således bidrage til et
   velfungerende indre marked, samtidig med at der sikres en høj grad af forbruger- og
   investorbeskyttelse.
   Den 24. maj 2018 offentliggjorde Kommissionen sit forslag om ændring af
   benchmarkforordningen i overensstemmelse med handlingsplanen for finansiering af
   bæredygtig vækst med det formål at forelægge standarder for metoden for benchmarks for
   lille CO2-effekt i Unionen.
   Ved Europa-Parlamentets og Rådets forordning (EU) 2019/20892 om ændring af
   benchmarkforordningen indføres en ny kategori af benchmarks, de såkaldte EU-
   klimabenchmarks (EU-benchmarks for klimaovergangen og Paristilpassede EU-benchmarks),
   og bæredygtighedsrelaterede oplysninger om benchmarks.
   1.2.      Formål med den delegerede forordning
   1
           Europa-Parlamentets og Rådets forordning (EU) 2016/1011 af 8. juni 2016 om indeks, der bruges som
           benchmarks i finansielle instrumenter og finansielle kontrakter eller med henblik på at måle
           investeringsfondes økonomiske resultater, og om ændring af direktiv 2008/48/EF og 2014/17/EU samt
           forordning (EU) nr. 596/2014 (EUT L 171 af 29.6.2016, s. 1).
   2
           Europa-Parlamentets og Rådets forordning (EU) 2019/2089 af 27. november 2019 om ændring af
           forordning (EU) 2016/1011, for så vidt angår EU-benchmarks for klimaovergangen, Paristilpassede
           EU-benchmarks og bæredygtighedsrelaterede oplysninger om benchmarks (EUT L 317 af 9.12.2019, s.
           17).
DA                                                      1                                                    DA
 ---pagebreak---    Formålet med denne delegerede forordning er at fastsætte minimumsindholdet af redegørelsen
   for, hvordan de centrale elementer i benchmarkmetodologien afspejler miljømæssige, sociale
   og ledelsesmæssige (ESG) faktorer for hvert benchmark, med undtagelse af rente- og
   valutabenchmarks, samt det standardformat, som skal anvendes.
   1.3.      Juridisk baggrund
   Denne delegerede forordning er baseret                på den  beføjelse,   der  er  fastsat  i
   benchmarkforordningens artikel 13, stk. 2a.
   2.        HØRINGER FORUD FOR RETSAKTENS VEDTAGELSE
   I juni 2018 nedsatte Kommissionen en teknisk ekspertgruppe om bæredygtig finansiering (i
   det følgende benævnt "ekspertgruppen"). Ekspertgruppens opgave indebar forelæggelsen for
   Kommissionen af henstillinger vedrørende kravene til de ESG-oplysninger, der skal indgå i
   benchmarkerklæringen.
   I juni 2019 offentliggjorde ekspertgruppen en foreløbig udgave af rapporten, som var omfattet
   af en indkaldelse af feedback over sommeren 2019.
   Den 30. september 2019 offentliggjorde ekspertgruppen sin endelige rapport. Den endelige
   rapport                                          findes                                   her:
   https://ec.europa.eu/info/sites/info/files/business_economy_euro/banking_and_finance/docum
   ents/190930-sustainable-finance-teg-final-report-climate-benchmarks-and-disclosures_en.pdf.
   Kommissionens personale holdt møder med interessenter for at drøfte de fremtidige
   delegerede foranstaltninger i efteråret 2019 og i løbet af første halvår af 2020. I
   overensstemmelse med reglerne om bedre lovgivning blev udkastene til delegerede retsakter
   offentliggjort på portalen for bedre lovgivning i en feedbackperiode på 4 uger mellem april og
   maj 2020. I alt 36 interessenter besvarede denne høring. På mødet i ekspertgruppen under Det
   Europæiske Værdipapirudvalg (EGESC) i maj 2020 blev udkastene til delegerede retsakter
   desuden forelagt og drøftet blandt medlemsstaternes eksperter med observatører fra Europa-
   Parlamentet.
   3.        KONSEKVENSANALYSE
   I overensstemmelse med benchmarkforordningen som ændret ved forordning (EU) 2019/2089
   gives Kommissionen beføjelse til at præcisere bæredygtighedsrelaterede foranstaltninger for
   benchmarks. Dette omfatter tre forhold: minimumskrav til opbygningen af EU-benchmarks
   for klimaovergangen og Paristilpassede EU-benchmarks, minimumsindholdet af redegørelsen
   for, hvordan de centrale elementer i benchmarkmetodologien afspejler ESG-faktorer, og de
   oplysninger, som benchmarkadministratoren skal forelægge i benchmarkerklæringen om,
   hvordan ESG-faktorer er afspejlet.
   Ekspertgruppen fik af Kommissionen mandat til at udarbejde tekniske anbefalinger om alle
   disse aspekter. Ekspertgruppen offentliggjorde sin endelig rapport om klimabenchmarks og
   ESG-oplysninger om benchmarks i september 2019 efter adskillige dialoger med interessenter
   gennem rundbordsdrøftelser, workshops og en 6 uger lang indkaldelse af feedback, der blev
   gennemført i sommeren 2019.
   Ekspertgruppens rapport
   Ekspertgruppens endelige rapport indeholder en række minimumskrav til opbygningen af EU-
   benchmarks for klimaovergangen og Paristilpassede EU-benchmarks samt minimumskrav til
   ESG-oplysninger, som bør finde anvendelse på alle benchmarks, med visse undtagelser.
DA                                                   2                                            DA
 ---pagebreak---    Kommissionen har taget alle indsendte indlæg i betragtning, herunder rapporten fra
   ekspertgruppen og besvarelserne af ekspertgruppens indkaldelse af feedback, samt det input,
   som Kommissionen har modtaget fra interessenter i forbindelse med bilaterale møder eller
   konferenceopkald.
   Mens Kommissionen generelt er enig i den tilgang, som ekspertgruppen har valgt, afviger de
   delegerede retsakter ikke desto mindre fra ekspertgruppens rapport i en række tilfælde,
   navnlig med hensyn til kravene til ESG-oplysninger. Målet er at strømline og forenkle
   ekspertgruppens tilgang for at skabe større klarhed om det sæt indikatorer og de oplysninger,
   som benchmarkadministratorer forventes at offentliggøre. Ændringerne formuleres på en
   forenklet måde og præciserer de tekniske anbefalinger, som ekspertgruppen har udarbejdet,
   forbedrer graden af gennemsigtighed og skaber større forudsigelighed for
   benchmarkadministratorer.
   I forbindelse med præciseringen af minimumskravene til opbygningen af EU-benchmarks for
   klimaovergangen og Paristilpassede EU-benchmarks og af kravene til ESG-oplysninger tog
   Kommissionen hensyn til det overordnede proportionalitetsprincip, samtidig med at den
   opretholdt en vis grad af fleksibilitet for benchmarkadministratorer.
   Proportionalitetsprincippet
   De delegerede retsakter præciserer desuden de beføjelser, der vedrører de nye EU-
   klimabenchmarks og kravene til ESG-oplysninger, der er indeholdt i benchmarkforordningen,
   og som sikrer en forholdsmæssig passende anvendelse af sidstnævnte forordning.
   Idet Kommissionen har taget hensyn til ekspertgruppens rapport og den feedback, der er
   modtaget fra interessenter, har den bestræbt sig på at indføre en forholdsmæssig passende
   tilgang til minimumskravene til opbygningen af EU-benchmarks for klimaovergangen og
   Paristilpassede EU-benchmarks og minimumskravene til ESG-oplysninger for
   benchmarkadministratorer.
   I overensstemmelse med de beføjelser, der er indeholdt i benchmarkforordningen, mener
   Kommissionen, at det er nødvendigt at skelne mellem krav til ESG-oplysninger for så vidt
   angår metodologien og krav til ESG-oplysninger i benchmarkerklæringen, da de ikke
   forfølger de samme mål for investorer.
   Benchmarkadministratorer er på nuværende tidspunkt ikke forpligtet til at offentliggøre en
   fortegnelse over ESG-faktorer, selv om en række af disse allerede gør det i de såkaldte
   "faktablade". Denne praksis vil derfor være ny for nogle af dem. Kommissionens mål er i det
   omfang, det er muligt, at bringe den i overensstemmelse med allerede eksisterende
   markedspraksis og -indikatorer for at undgå uforholdsmæssigt store omkostninger. Af denne
   grund er ESG-faktorer baseret på anbefalingen i ekspertgruppens rapport, der har været
   genstand for en omfattende markedsundersøgelse. Kommissionen foreslår også en yderligere
   forbedring af den tilgang, som ekspertgruppen har foreslået, navnlig ved at strømline den
   fortegnelse over ESG-faktorer, der skal offentliggøres, at forenkle den anvendte terminologi
   og i givet fald at henvise til internationale standarder, traktater og konventioner.
   Derudover har Kommissionen ikke til hensigt at give mandat til offentliggørelse af ESG-
   vurderinger for alle benchmarks, da dette spørgsmål behandles i et separat og parallelt
   arbejdsforløb i henhold til handlingsplanen for bæredygtig finansiering.
   Endelig anbefales det i ekspertgruppens rapport at anvende en "sats for grønne til brune
   andele", men et sådant parameter indgår ikke i de delegerede retsakter, da disse begreber
   endnu ikke er blevet defineret på EU-plan og behandles i et separat og parallelt arbejdsforløb i
   forbindelse med den kommende klassificeringsforordning.
DA                                                   3                                              DA
 ---pagebreak---    Fleksibilitet
   De krav, der er fastsat i henhold til de delegerede retsakter for så vidt angår
   minimumsstandarder for EU-benchmarks for klimaovergangen og Paristilpassede EU-
   benchmarks, sikrer, at der opretholdes en vis grad af fleksibilitet i udformningen af
   metodologien for benchmarks, således at markedet har mulighed for at udvikle innovative
   strategier og tilpasse sig investorernes specifikke behov.
   I henhold til den delegerede retsakt om minimumsindholdet af redegørelsen for, hvordan
   ESG-faktorer er afspejlet i benchmarkmetodologien, bør benchmarkadministratorer kun
   aflægge rapport om de ESG-faktorer, som de anvender, når de forfølger ESG-mål, og om
   hvordan de forfølger dem.
   Endelig vil benchmarkadministratorer, som ikke forfølger ESG-målene, i henhold til den
   delegerede retsakt om benchmarkerklæringen ikke være bundet af kravene, når de eksplicit
   angiver dette i det relevante skema, der er knyttet som bilag til benchmarkerklæringen.
   3.1       Analyse af omkostninger og fordele
   I en af de delegerede retsakter præciseres minimumsstandarder for udformningen af EU-
   benchmarks for klimaovergangen og Paristilpassede EU-benchmarks. Begge benchmarks er
   frivillige mærkninger, og derfor finder de krav, der fastsættes i den dermed forbundne
   delegerede retsakt, kun anvendelse på benchmarkadministratorer, der vælger at følge de
   regler. Eftersom den delegerede retsakt fastlægger minimumsstandarder, vil
   benchmarkadministratorer have mulighed for at opretholde en vis grad af fleksibilitet i
   forbindelse med udformningen, således at efterlevelsesomkostningerne begrænses. Mere
   generelt vil denne tilgang sikre klare og harmoniserede regler for, hvordan sådanne
   benchmarks skal udformes, hvilket bør gøre det muligt at reducere omkostningerne, når der
   udvikles interne politikker, men også give markedet mulighed for at udvikle innovative
   strategier og imødekomme efterspørgslen fra investorer, der er villige til udarbejde
   klimavenlige investeringsstrategier.
   I henhold til de to delegerede retsakter om henholdsvis minimumskrav til ESG-oplysninger
   vedrørende metodologien og minimumskrav til ESG-oplysninger i benchmarkerklæringen
   skal benchmarkadministratorer tilpasse deres IT-infrastruktur, således at den kan understøtte
   den nye informationsstrøm og de nye oplysningskrav. Det skal understreges, at det allerede er
   nuværende markedspraksis for benchmarkadministratorer at offentliggøre ESG-oplysninger i
   såkaldte "faktablade"; derfor forventes efterlevelsesomkostningerne i forbindelse med de nye
   regler at blive af begrænset omfang.
   De ESG-oplysninger, som benchmarkadministratorer skal offentliggøre, vil forbedre graden
   af sammenlignelighed mellem benchmarks og skabe klarhed for investorer, der er villige til at
   foretage informerede klimarelaterede investeringer.
   3.2       Nærhedsprincippet
   Benchmarkforordningen er bindende i alle enkeltheder og gælder umiddelbart i hver
   medlemsstat. Benchmarkforordningen indeholder en overgangsperiode for kritiske
   benchmarks og benchmarks fra tredjelande, som fortsat kan anvendes i Unionen uden
   tilladelse indtil udgangen af 2021.Retsgrundlaget for benchmarkforordningen er artikel 114 i
   traktaten om Den Europæiske Unions funktionsmåde, og enhver ændring af nævnte
   forordning skal ske i overensstemmelse med dette retsgrundlag.
   Et stigende antal investorer forfølger strategier for lavemissionsinvesteringer og bruger
   benchmarks for lille CO2-effekt til at måle resultaterne af investeringsporteføljer.
DA                                                  4                                            DA
 ---pagebreak---    For at opretholde et velfungerende indre marked til fordel for investorer og sikre en høj grad
   af forbruger- og investorbeskyttelse indfører benchmarkforordningen som ændret en retlig
   ramme, der fastsætter minimumskrav for EU-benchmarks for klimaovergangen og
   Paristilpassede EU-benchmarks på EU-plan. Fastlæggelsen af EU-benchmarks for
   klimaovergangen og Paristilpassede EU-benchmarks understøttet af en metodologi, der er
   knyttet til de forpligtelser, der er fastsat i Parisaftalen vedrørende CO2-emissioner, vil bidrage
   til at skabe gennemsigtighed og hjælpe til at forebygge grønvaskning.
   Hvis der ikke indføres en harmoniseret ramme for at sikre nøjagtigheden og integriteten af de
   hovedkategorier af benchmarks for lille CO2effekt, der bruges i individuelle eller kollektive
   investeringsporteføljer, er det sandsynligt, at de forskellige tilgange i medlemsstaterne vil
   skabe hindringer for et velfungerende indre marked.
   4.        JURIDISKE ASPEKTER AF DEN DELEGEREDE RETSAKT
   Retten til at vedtage delegerede retsakter er fastsat i artikel 49 i forordning (EU) 2016/1011.
            Artikel 1 omhandler redegørelsen for, hvordan ESG-faktorer er afspejlet i
             benchmarkmetodologien.
            I artikel 2 præciseres det, hvornår benchmarkadministratorer skal ajourføre skemaet
             for benchmarkmetodologien.
DA                                                     5                                              DA
 ---pagebreak---                  KOMMISSIONENS DELEGEREDE FORORDNING (EU) …/…
                                                 af 17.7.2020
     om supplerende regler til Europa-Parlamentets og Rådets forordning (EU) 2016/1011
   for så vidt angår minimumsindholdet af redegørelsen for, hvordan miljømæssige, sociale
                  og ledelsesmæssige faktorer afspejles i benchmarkmetodologien
                                             (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2016/1011 af 8. juni
   2016 om indeks, der bruges som benchmarks i finansielle instrumenter og finansielle
   kontrakter eller med henblik på at måle investeringsfondes økonomiske resultater, og om
   ændring af direktiv 2008/48/EF og 2014/17/EU samt forordning (EU) nr. 596/2014 3 særlig
   artikel 13, stk. 2a, og
   ud fra følgende betragtninger:
   (1)     Parisaftalen, der er vedtaget inden for rammerne af De Forenede Nationers
           rammekonvention om klimaændringer, der blev godkendt af Unionen den 5. oktober
           20164 ("Parisaftalen"), har til formål at styrke indsatsen mod klimaændringer, bl.a. ved
           at sikre, at investeringsstrømmene fremmer lave drivhusgasemissioner og en
           klimarobust udvikling.
   (2)     Den 11. december 2019 vedtog Kommissionen sin meddelelse til Europa-Parlamentet,
           Det Europæiske Råd, Rådet, Det Europæiske Økonomiske og Sociale Udvalg og
           Regionsudvalget "Den europæiske grønne aftale"5. Den europæiske grønne pagt er en
           ny vækststrategi, der sigter mod at omstille Unionen til et retfærdigt og velstående
           samfund med en moderne, ressourceeffektiv og konkurrencedygtig økonomi, hvor der
           i 2050 ikke længere er nogen nettoemissioner af drivhusgasser, og hvor den
           økonomiske vækst er afkoblet fra ressourceanvendelsen. Gennemførelsen af den
           europæiske grønne pagt kræver, at der sendes klare, langsigtede signaler til
           investorerne for at undgå strandede aktiver og skaffe bæredygtig finansiering.
   (3)     I henhold til forordning (EU) 2016/1011 skal benchmarkadministratorer for hvert
           benchmark, der leveres og offentliggøres, redegøre for, hvordan de centrale elementer
           i benchmarkmetodologien afspejler miljømæssige, sociale og ledelsesmæssige (ESG)
           faktorer.
   (4)     Hvis der gives forskellige redegørelser for hvert benchmark eller hver
           benchmarkfamilie med hensyn til, hvordan de centrale elementer i
           benchmarkmetodologien afspejler ESG-faktorer, vil det medføre manglende
   3
           EUT L 171 af 29.6.2016, s. 1.
   4
           Rådets afgørelse (EU) 2016/1841 af 5. oktober 2016 om indgåelse på Den Europæiske Unions vegne af
           Parisaftalen, der er vedtaget inden for rammerne af De Forenede Nationers rammekonvention om
           klimaændringer (EUT L 282 af 19.10.2016, s. 1).
   5
           COM(2019) 640 final.
DA                                                      6                                                    DA
 ---pagebreak---         sammenlignelighed mellem benchmarks og en mangel på klarhed for så vidt angår
        anvendelsesområdet og målene for ESG-faktorer. Det er derfor nødvendigt at fastsætte
        minimumsindholdet af sådanne redegørelser samt det skema, der skal anvendes.
   (5)  Med henblik på en bedre tilpasning af oplysningerne til investorer bør kravet om at
        redegøre for, hvordan de centrale elementer afspejler ESG-faktorer for hvert
        benchmark eller hver benchmarkfamilie, der leveres og offentliggøres, tage højde for
        de underliggende aktiver, som benchmarks er baseret på. Denne forordning bør ikke
        finde anvendelse på benchmarks, som ikke har underliggende aktiver, der har en
        indvirkning på klimaændringer, såsom rentebenchmarks og valutabenchmarks. I
        overensstemmelse med artikel 19 i forordning (EU) 2016/1011 bør nærværende
        forordning ikke finde anvendelse på råvarebenchmarks.
   (6)  Redegørelsen for, hvordan centrale elementer i benchmarkmetodologien afspejler
        ESG-faktorer, bør udarbejdes ud fra en samlet vægtet gennemsnitsværdi og bør ikke
        offentliggøres for hver bestanddel af benchmarket. Når det er relevant og passende,
        bør benchmarkadministratorer være i stand til at forelægge yderligere ESG-
        oplysninger.
   (7)  For at give benchmarkbrugere nøjagtige og ajourførte oplysninger bør
        benchmarkadministratorer ajourføre de oplysninger, der er fastsat i skemaet, for at
        afspejle eventuelle ændringer i metodologien, og de bør angive grunden hertil samt
        datoerne for ajourføring af oplysningerne.
   (8)  For at sikre investorer størst mulig gennemsigtighed bør benchmarkadministratorer
        klart angive, hvorvidt de forfølger ESG-mål eller ej —
   VEDTAGET DENNE FORORDNING:
                                                 Artikel 1
       Redegørelse for, hvordan ESG-faktorer er afspejlet i benchmarkmetodologien.
   1.     Benchmarkadministratorer redegør ved anvendelse af det i bilaget til denne
          forordning fastlagte skema for, hvilke af de miljømæssige, sociale og
          ledelsesmæssige (ESG) faktorer, der er omhandlet i bilag II til Kommissionen
          delegerede forordning (EU) …/… [Publikationskontoret: Indsæt venligst en
          henvisning til Kommissionens delegerede forordning om supplerende regler til
          Europa-Parlamentets og Rådets forordning (EU) 2016/1011 for så vidt angår
          redegørelsen i benchmarkerklæringen for, hvordan miljømæssige, sociale og
          ledelsesmæssige faktorer er afspejlet i hvert benchmark, der leveres og
          offentliggøres]6, de har taget højde for i forbindelse med udformningen af deres
          benchmarkmetodologi. De redegør ligeledes for, hvordan disse faktorer er afspejlet
          for de centrale elementer i denne metodologi, herunder med hensyn til udvælgelse af
          underliggende aktiver, vægtningsfaktorer, parametre og proxies
          Det i første afsnit fastsatte krav finder ikke anvendelse på råvarebenchmarks.
   2.     For individuelle benchmarks kan benchmarkadministratorer, snarere end at
          forelægge alle de oplysninger, der kræves i det i bilaget til denne forordning fastlagte
   6
        Kommissionens delegerede forordning (EU) …/… af .... om supplerende regler til Europa-Parlamentets
        og Rådets forordning (EU) 2016/1011 for så vidt angår redegørelsen i benchmarkerklæringen for,
        hvordan miljømæssige, sociale og ledelsesmæssige faktorer er afspejlet i hvert benchmark, der leveres
        og offentliggøres (EUT L […] af […], s. […]).
DA                                                    7                                                       DA
 ---pagebreak---            skema, erstatte disse oplysninger med et hyperlink i den forelagte redegørelse til et
           websted, der indeholder alle disse oplysninger.
   3.      Når benchmarks kombinerer forskellige typer underliggende aktiver, redegør
           benchmarkadministratorer for, hvordan ESG-faktorer er afspejlet for hvert af de
           relevante underliggende aktiver.
   4.      Benchmarkadministratorer kan inddrage yderligere ESG-faktorer og dermed
           forbundne oplysninger i den forelagte redegørelse.
   5.      Benchmarkadministratorer angiver klart i den forelagte redegørelse, hvorvidt de
           forfølger ESG-mål eller ej.
   6.      Benchmarkadministratorer indsætter en henvisning til de datakilder og standarder,
           som de har anvendt for hver af de offentliggjorte ESG-faktorer, i den forelagte
           redegørelse.
                                             Artikel 2
                             Ajourføring af den forelagte redegørelse
   Benchmarkadministratorer ajourfører den forelagte redegørelse, når der foretages ændringer
   af benchmarkmetodologien, og under alle omstændigheder en gang om året. De angiver
   grundene til ajourføringen.
                                             Artikel 3
                                   Ikrafttræden og anvendelse
   Denne forordning træder i kraft på tyvendedagen efter offentliggørelsen i Den Europæiske
   Unions Tidende.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den 17.7.2020.
                                               På Kommissionens vegne
                                               Formand
                                               Ursula VON DER LEYEN
DA                                               8                                               DA
 ---documentbreak---                               EUROPA-
                              KOMMISSIONEN
                                                       Bruxelles, den 17.7.2020
                                                       C(2020) 4748 final
                                                       ANNEX
                                             BILAG
                                                til
                KOMMISSIONENS DELEGEREDE FORORDNING (EU) …/…
     om supplerende regler til Europa-Parlamentets og Rådets forordning (EU) 2016/1011
   for så vidt angår minimumsindholdet af redegørelsen for, hvordan miljømæssige, sociale
                 og ledelsesmæssige faktorer afspejles i benchmarkmetodologien
DA                                                                                        DA
 ---pagebreak---                                                             BILAG
            SKEMA FOR REDEGØRELSEN FOR, HVORDAN de centrale elementer i
                 benchmarkmetodologien afspejler MILJØMÆSSIGE, SOCIALE OG
                                 LEDELSESMÆSSIGE (ESG) FAKTORER
          REDEGØRELSE FOR, HVORDAN ESG-FAKTORER ER AFSPEJLET I DE
                  CENTRALE ELEMENTER I BENCHMARKMETODOLOGIEN
   Punkt 1. Benchmarkadministratorens navn.
   Punkt 2. Type benchmark eller benchmarkfamilie.
   Vælg det relevante underliggende aktiv fra listen i
   bilag II til Kommissionens delegerede forordning (EU)
   …/… [Publikationskontoret: Indsæt venligst en
   henvisning til Kommissionens delegerede forordning
   om supplerende regler til Europa-Parlamentets og
   Rådets forordning (EU) 2016/1011 for så vidt angår
   redegørelsen i benchmarkerklæringen for, hvordan
   miljømæssige, sociale og ledelsesmæssige faktorer er
   afspejlet i hvert benchmark, der leveres og
   offentliggøres].
   Punkt       3.    Navnet     på     benchmarket       eller
   benchmarkfamilien.
   Punkt 4. Tager benchmarkmetodologien for                      □ Ja □ Nej
   benchmarket eller benchmarkfamilien højde for ESG-
   faktorer?
   Punkt 5. Hvis svaret under punkt 4 er "Ja", angives det nedenfor for hver benchmarkfamilie, hvilke ESG-
   faktorer der er taget højde for, under henvisning til de ESG-faktorer, der er angivet i bilag II til delegeret
   forordning (EU) …/… [Publikationskontoret: Indsæt venligst en henvisning til Kommissionens delegerede
   forordning om supplerende regler til Europa-Parlamentets og Rådets forordning (EU) 2016/1011 for så vidt
   angår redegørelsen i benchmarkerklæringen for, hvordan miljømæssige, sociale og ledelsesmæssige faktorer er
   afspejlet i hvert benchmark, der leveres og offentliggøres].
   Redegør venligst for, hvordan disse ESG-faktorer anvendes ved udvælgelse, vægtning eller udelukkelse af
   underliggende aktiver.
   ESG-faktorerne offentliggøres med en samlet vægtet gennemsnitsværdi på benchmarkfamilieniveau.
   a) Liste over miljøfaktorer, der er taget hensyn til:                Udvælgelse, vægtning eller udelukkelse:
   b) Liste over sociale faktorer, der er taget hensyn til:             Udvælgelse, vægtning eller udelukkelse:
   c) Liste over ledelsesmæssige faktorer, der er taget                 Udvælgelse, vægtning eller udelukkelse:
   hensyn til:
   Punkt 6. Hvis svaret under punkt 4 er "Ja", angives det nedenfor for hvert benchmark, hvilke ESG-faktorer der
   er taget højde for, under henvisning til de ESG-faktorer, der er angivet i bilag II til delegeret forordning (EU)
   …/… [Publikationskontoret: Indsæt venligst en henvisning til Kommissionens delegerede forordning om
   supplerende regler til Europa-Parlamentets og Rådets forordning (EU) 2016/1011 for så vidt angår
   redegørelsen i benchmarkerklæringen for, hvordan miljømæssige, sociale og ledelsesmæssige faktorer er
DA                                                             1                                                     DA
 ---pagebreak---    afspejlet i hvert benchmark, der leveres og offentliggøres], afhængig af det relevante underliggende aktiv.
   Redegør venligst for, hvordan disse ESG-faktorer anvendes ved udvælgelse, vægtning eller udelukkelse af
   underliggende aktiver.
   ESG-faktorerne skal ikke offentliggøres for hver bestanddel af benchmarket, men offentliggøres med en samlet
   vægtet gennemsnitsværdi for benchmarket.
   Alternativt kan alle disse oplysninger offentliggøres i form af et hyperlink til den pågældende
   benchmarkadministrators websted, der indsættes i denne redegørelse. Oplysningerne på webstedet skal være lette
   at finde og let tilgængelige. Benchmarkadministratorer sikrer, at de oplysninger, der offentliggøres på deres
   websted, er tilgængelige i fem år.
   a) Liste over miljøfaktorer, der er taget hensyn til:               Udvælgelse, vægtning eller udelukkelse:
   b) Liste over sociale faktorer, der er taget hensyn til:            Udvælgelse, vægtning eller udelukkelse:
   c) Liste over ledelsesmæssige faktorer, der er taget                Udvælgelse, vægtning eller udelukkelse:
   hensyn til:
   Hyperlink til oplysningerne om ESG-faktorer for hvert
   benchmark:
   Punkt 7. Anvendte data og standarder
   a) Dataindlæsning
   i) Beskriv, om dataene er rapporteret, modelleret, eller
   om de kommer fra en intern eller ekstern kilde.
   ii) Hvis dataene er rapporteret, modelleret eller
   kommer fra en ekstern kilde, oplyses navnet på den
   tredjepart, der er dataleverandør.
   b) Kontrol af data og datakvalitet
   Beskriv, hvordan data kontrolleres, og proceduren for
   kvalitetssikring heraf.
   c) Referencestandarder
   Beskriv de internationale standarder, der er anvendt i
   benchmarkmetodologien.
   Dato for den seneste ajourføring af oplysningerne
   og begrundelse for denne ajourføring:
DA                                                          2                                                     DA